На тэму “Прымірэнне – любоў Хрыста ахапіла нас”, узятую з Другога Паслання да Карынцянаў, з 18 па 25 студзеня ва ўсім свеце будзе праводзіцца Тыдзень малітваў аб еднасці хрысціян. Таксама і ў Беларусі хрысціяне розных канфесій будуць наведваць храмы брацкіх Цэркваў і маліцца разам за поўнае і бачнае адзінства паслядоўнікаў Хрыста. Сёлета тэксты для экуменічнай малітвы падрыхтавалі хрысціяне Германіі.